Na temelju članka 99. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 05/12, 16/12, 86/12, 126/12, 94/13, 152/14, 07/17, 68/18, 98/19, 64/20,151/22 i 156/23), Zakona o osobnoj asistenciji (NN 71/23) i Pravilnika o pomoćnicima u nastavi i stručno komunikacijskim posrednicima (NN 85/24) Osnovna škola Marina Držića  objavljuje

JAVNI POZIV

ZA PRIJAVU KANDIDATA ZA OBAVLJANJE POSLOVA POMOĆNIKA U NASTAVI ZA UČENIKE S TEŠKOĆAMA U 2026./2027. ŠKOLSKOJ GODINI

Broj traženih osoba: 22 pomoćnika/ice u nastavi, na radno vrijeme od 20 do 40 sati tjedno

Mjesto rada:
Osnovna škola Marina Držića, Volantina 6, 20000 Dubrovnik
Vrsta ugovora: ugovor na određeno nepuno/puno vrijeme, do kraja školske godine 2026./2027. sukladno članku 3. Pravilnika o pomoćnicima u nastavi i stručnim komunikacijskim posrednicima (NN 85/24).
UVJETI:

Pravo prijave na ovaj Javni poziv imaju kandidati koji ispunjavaju sljedeće uvjete, sukladno Zakonu o osobnoj asistenciji i Pravilniku o pomoćnicima u nastavi i stručno komunikacijskim posrednicima:

· Pomoćnik u nastavi mora biti punoljetna zdravstveno sposobna osoba koja ima završen Program obrazovanja odraslih (osposobljavanja) za pomoćnika u nastavi stručnoga/komunikacijskog posrednika u trajanju od 250 sati do početka školske godine 2026./2027. i najmanje razinu obrazovanja 4.2.HKO-a:

· Iznimno pomoćnik u nastavi može biti osoba koja ne ispunjava uvjet završene najmanje razine obrazovanja 4.2 HKO-a, ali ispunjava uvjet završene najmanje razine obrazovanja 4.1. HKO-a i ima završen program obrazovanja odraslih (osposobljavanja) za pomoćnika u nastavi/stručnoga komunikacijskog posrednika u trajanju od 250 sati, ako na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju;

· Nepostojanje zapreka za zasnivanje radnog odnosa u školskoj ustanovi iz članka 106. Zakona o odgoju i obrazovanju u osnovnoj i srednjoj školi i članka 23. Zakona o osobnoj asistenciji

· Pomoćnik u nastavi ne može pružati potporu tijekom odgojno-obrazovnog procesa svom članu obitelji, osim kada na području osnivača odgojno-obrazovne ustanove nije moguće zaposliti pomoćnika  u nastavi, a to nije u suprotnosti s interesima učenika s teškoćama u razvoju

· Iznimno, u nedostatku prijavljenih kandidata sa završenim Programom obrazovanja (osposobljavanja) za pomoćnika u nastavi odnosno stručnoga komunikacijskog posrednika, u trajanju od 250 sati na ovaj Javni poziv, kandidati koji nemaju završen Program obrazovanja (osposobljavanja) za pomoćnika u nastavi odnosno stručnoga komunikacijskog posrednika, u trajanju od 250 sati mogu biti odabrani za obavljanje poslova pomoćnika u nastavi za učenike s teškoćama u 2026./2027. školskoj godini uz obavezu prijave pohađanja Programa obrazovanja (osposobljavanja) za pomoćnika u nastavi odnosno stručnoga komunikacijskog posrednika, u trajanju od 250 sati u roku od dva (2) mjeseca od potpisa Ugovora o radu sa školom.

Prijaviti  se mogu kandidati oba spola, sukladno članku 13. Zakona o ravnopravnosti spolova.

OPIS POSLOVA:
Osnovna je zadaća pomoćnika u nastavi pružati neposrednu potporu učeniku s teškoćama u razvoju tijekom boravka u školi i izvanučioničkim aktivnostima. Poslovi pomoćnika u nastavi su: potpora u komunikaciji i socijalnoj uključenosti, potpora u kretanju, potpora pri uzimanju hrane i pića, potpora u obavljanju higijenskih potreba, potpora u obavljanju školskih aktivnosti i zadataka, suradnja s učiteljima/nastavnicima te vršnjacima učenika, te poslovi prema zaduženju ravnatelja nakon završetka nastavne godine. Poslovi pomoćnika u nastavi određeni su Zakonom o osobnoj asistenciji i Pravilnikom o pomoćnicima u nastavi i stručnim komunikacijskim posrednicima (NN 85/24).

U pisanoj prijavi potrebno je navesti osobne podatke: Ime i prezime, datum i mjesto rođenja, adresu stanovanja, broj telefona ili mobitela,  te važeću e-mail adresu za kontakt.
Uz prijavu na javni poziv kandidati su dužni priložiti sljedeće dokumente:

· zamolbu za zasnivanje radnog odnosa,
· životopis,
· dokaz o državljanstvu
· dokaz o stečenoj stručnoj spremi (preslika svjedodžbe ili diplome, preslika rješenja o nostrifikaciji ukoliko se radi o inozemnoj svjedodžbi ili diplomi),
· uvjerenje da se protiv kandidata  ne vodi kazneni postupak, ne starije od 30 dana od dana objave javnog poziva,
· elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje,
· potvrdu (svjedodžbu) o završenom Programu obrazovanja (osposobljavanja) za pomoćnika u nastavi/stručno komunikacijskog posrednika u trajanju od 250 sati.
(Potvrda se može dostaviti i neposredno prije početka školske godine u slučaju da kandidat još uvijek pohađa Program)

Svi prilozi dostavljaju se u neovjerenoj preslici. 

Osoba koja se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19 i 84/21, 156/23), članku 47.  Zakona o civilnim stradalnicima iz Domovinskog rata (Narodne novine broj 84/21), članku 48. f  Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20) dužna je u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a  ima prednost u odnosu na ostale kandidate samo pod jednakim uvjetima.

Osoba koja se poziva  na pravo prednosti pri zapošljavanju u skladu s člankom 102.  Zakona o hrvatskim braniteljima iz Domovinskog rata i članovima njihovih obitelji  uz prijavu na natječaj dužna je priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze (članak 103.st.1.Zakona) dostupne na poveznici Ministarstva hrvatskih branitelja: https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf
Osoba koja se poziva  na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužna je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (čl.49.st.1. Zakona) dostupne na poveznici Ministarstva hrvatskih branitelja: https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf
Škola će kandidate koji ispunjavaju formalne uvjete pozvati na razgovor. 
S odabranim kandidatima škola će sklopiti ugovor na određeno vrijeme u kojem će biti utvrđeni poslovi, trajanje te međusobna prava, obveze i odgovornosti ugovornih strana.

Odabrani kandidati dužni su prije sklapanja ugovora o radu dostaviti na uvid originalne dokumente.
Prijave se podnose putem e-maila: ured@os-mdrzica-du.skole.hr , u papirnatom obliku, u zatvorenoj omotnici preporučenom pošiljkom ili direktnom dostavom na adresu  Osnovna škola Marina Držića, Volantina 6, 20000 Dubrovnik, svakim radnim danom od 9.00 do 12.00.  

Rok za dostavu prijava  je do 10. kolovoza 2026. godine, a u slučaju nedovoljno prijavljenog broja kandidata ili povećanja broja pomoćnika tijekom školske godine, ovaj javni poziv ostat će otvoren do daljnjeg.  

Nepravodobne i nepotpune prijave neće biti razmatrane.

Ovaj javni poziv bit će objavljen na službenim stranicama i oglasnim pločama  Hrvatskog zavoda za zapošljavanje i  Osnovne škole Marina Držića.  
KLASA: 112-02/26-01/3
URBROJ: 2117-1-128-02-26-1
Dubrovnik, 06. srpnja 2026.

